## Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima sudova nastalih spajanjem

### NN 112/2008 (1.10.2008.), Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima sudova nastalih spajanjem

# MINISTARSTVO PRAVOSUĐA

**3261**

Na temelju članka 7. stavak 2. Zakona o područjima i sjedištima sudova (»Narodne
novine«, br. 85/08), ministrica pravosuđa donosi

## PRAVILNIK

### O UTVRĐIVANJU ROKOVA ZA OSIGURANJE RADNIH, PROSTORNIH, TEHNIČKIH I DRUGIH UVJETA U SJEDIŠTIMA SUDOVA NASTALIH SPAJANJEM

Članak 1.

Ovim Pravilnikom utvrđuju se rokovi za osiguranje radnih, prostornih, tehničkih
i drugih uvjeta u sjedištima sudova nastalih spajanjem.

Članak 2.

Uvjeti iz članka 1. ovog Pravilnika osigurat će se u sljedećim rokovima:
– u Općinskom sudu u Vukovaru, kojem je spojen Općinski sud u Iloku, s danom 1.
siječnja 2009. godine.
– u Općinskom sudu u Delnicama, kojem je spojen Općinski sud u Čabru, s danom 1.
siječnja 2009. godine.
– u Općinskom sudu u Glini, kojem je spojen Općinski sud u Gvozdu, do 31.
prosinca 2009. godine.
– u Općinskom sudu u Hrvatskoj Kostajnici, kojem je spojen Općinski sud u Dvoru,
do 31. prosinca 2009. godine.
– u Općinskom sudu u Gospiću, kojem su spojeni Općinski sud u Gračacu, Donjem
Lapcu, Otočcu i Korenici, do 31. prosinca 2009. godine.
– u Općinskom sudu u Pazinu, kojem je spojen Općinski sud u Buzetu, do 31.
prosinca 2009. godine.
– u Općinskom sudu u Ivanić Gradu, kojem je spojen Općinski sud u Čazmi, do 31.
prosinca 2009. godine.
– u Općinskom sudu u Krapini, kojem je spojen Općinski sud u Pregradi, do 31.
prosinca 2009. godine.
– u Općinskom sudu u Zlataru, kojem je spojen Općinski sud u Donjoj Stubici, do
31. prosinca 2009. godine.
– u Općinskom sudu u Slatini, kojem je spojen Općinski sud u Orahovici, do 31.
prosinca 2010. godine.
– u Općinskom sudu u Metkoviću, kojem su spojeni Općinski sud u Pločama i
Vrgorcu, do 31. prosinca 2010. godine.
– u Općinskom sudu u Benkovcu, kojem je spojen Općinski sud u Obrovcu, do 31.
prosinca 2010. godine.
– u Općinskom sudu u Ogulinu, kojem je spojen Općinski sud u Vrbovskom, do 31.
prosinca 2010. godine.
– u Općinskom sudu u Valpovu, kojem je spojen Općinski sud u Donjem Miholjcu, do
31. prosinca 2011. godine.
– u Općinskom sudu u Zaboku, kojem je spojen Općinski sud u Klanjcu, do 31.
prosinca 2011. godine.
– u Općinskom sudu u Kutini, kojem je spojen Općinski sud u Novskoj, do 31.
prosinca 2012. godine.
– u Općinskom sudu u Virovitici, kojem je spojen Općinski sud u Pitomači, do 31.
prosinca 2012. godine.
– u Općinskom sudu u Zadru, kojem je spojen Općinski sud u Biogradu n/M, do 31.
prosinca 2013. godine.
– u Općinskom sudu u Karlovcu, kojem su spojeni Općinski sud u Vojniću, Slunju i
Ozlju, do 31. prosinca 2013. godine.
– u Općinskom sudu u Šibeniku, kojem je spojen Općinski sud u Tisnom, do 31.
prosinca 2013. godine.
– u Općinskom sudu u Čakovcu, kojem je spojen Općinski sud u Prelogu, do 31.
prosinca 2014. godine.
– u Općinskom sudu u Koprivnici, kojem je spojen Općinski sud u Đurđevcu, do 31.
prosinca 2015. godine.
– u Općinskom sudu u Daruvaru, kojem su spojeni Općinski sud u Garešnici,
Grubišnom Polju i Pakracu, do 31. prosinca 2016. godine.
– u Općinskom sudu u Splitu, kojem su spojeni Općinski sud u Omišu, Kaštel
Lukšiću i Solinu, do 31. prosinca 2017. godine.
– u Općinskom sudu u Sesvetama, kojem su spojeni Općinski sud u Dugom Selu i Sv.
I. Zelini, do 31. prosinca 2017. godine.
– u Općinskom sudu u Sisku, kojem je spojen Općinski sud u Petrinji, do 31.
prosinca 2018. godine.
– u Općinskom sudu u Varaždinu, kojem su spojeni Općinski sud u Novom Marofu,
Ludbregu i Ivancu, do 31. prosinca 2018. godine.
– u Općinskom sudu u Crikvenici, kojem je spojen Općinski sud u Senju, do 31.
prosinca 2019. godine.

Članak 3.

Ministar pravosuđa posebnom će odlukom utvrditi da su osigurani uvjeti iz članka
1. ovog Pravilnika, odnosno da je osiguran radni prostor, tehnička opremljenost
i drugi tehnički uvjeti sukladno standardima za sudove.

Članak 4.

Svi građanski i kazneni predmeti, zemljišne knjige, zbirke isprava, arhiva i svi
ostali predmeti i isprave suda koji se spaja vode se kao predmeti
novoustanovljenog suda nastalog spajanjem od 1. siječnja 2009. godine.
Za predmete za koje je bio nadležan sud prije spajanja, nadležan je sud koji je
nastao spajanjem.
O primopredaji predmeta sastavit će se zapisnik koji potpisuju dosadašnji
predsjednici sudova i osoba ovlaštena za obavljanje poslova sudske uprave u sudu
koji je nastao spajanjem.

Članak 5.

Ako je županijski sud u čijoj je nadležnosti bio općinski sud prije spajanja
zaprimio žalbu protiv odluke toga suda, koji sada pripada području drugog
županijskog suda, onda rješavanje predmeta žalbe ostaje u nadležnosti toga
županijskog suda.

Članak 6.

Obavljanje poslova sudske uprave i uredskog poslovanja za sudove koji imaju
stalne službe, propisat će se Sudskim poslovnikom.

Članak 7.

Ovaj Pravilnik stupa na snagu osmog dana od objave u »Narodnim novinama«.

Klasa: 700-01/08-01/1655
Urbroj: 514-01-08-1
Zagreb, 25. rujna 2008.

Ministrica
**Ana Lovrin**, v. r.

Pravilnik, NN 112/2008-3261
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)